Diari Oficial de la Generalitat Valenciana


Sumari del DOGV 7233, del 13-03-2014 (2014/2048)

RESOLUCIÓ de 20 de febrer de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a fer trasplantaments de teixit ossi i tendinós a l'Hospital Intermutual de Llevant.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7233

Data del DOGV
:   13-03-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/2048


Data del document
:   20-02-2014

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari

RESOLUCIÓ de 20 de febrer de 2014, de la Direcció General d'Ordenació, Avaluació, Investigació, Qualitat i Atenció al Pacient, per la qual es renova l'autorització sanitària per a fer trasplantaments de teixit ossi i tendinós a l'Hospital Intermutual de Llevant. [2014/2048]  
L'Hospital Intermutual de Llevant va renovar l'autorització per a fer trasplantaments de teixit ossi i tendinós per mitjà de la Resolució de la Conselleria de Sanitat de 22 de maig de 2009.  
Rafael Arce Caparros, director del Centre de Recuperació i Rehabilitació de Llevant, va presentar la sol·licitud de renovació de l'autorització per a fer trasplantaments de teixit ossi i tendinós de l'Hospital Intermutual de Llevant amb data 7 de febrer de 2014.  
La Direcció General d'Assistència Sanitària i el director del Programa de Trasplantaments de la Comunitat Valenciana informen favorablement sobre la renovació sol·licitada.  
  
Fonaments jurídics  
1. La Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat és competent, d'acord amb el que disposen l'Orde de 26 de febrer de 2008, de la Conselleria de Sanitat, sobre l'autorització sanitària de centres sanitaris de la Comunitat Valenciana per a la pràctica d'activitats d'extracció i trasplantament d'òrgans, teixits i cèl·lules; el Decret 176/2004, de 24 de setembre, del Consell de la Generalitat, sobre l'autorització sanitària i el Registre Autonòmic de Centres, Servicis i Establiments Sanitaris, i el Decret 4/2014, de 3 de gener, del Consell, pel qual aprova el Reglament orgànic i funcional de la Conselleria de Sanitat i regula els òrgans de gestió de l'Agència Valenciana de Salut.  
  
2. Es complix el que establix el Reial Decret 1301/2006, de 10 de novembre, que establix les normes de qualitat i seguretat per a la donació, l'obtenció, l'avaluació, el processament, la prevenció, l'emmagatzematge i la distribució de cèl·lules i teixits humans, i s'ha complit el que establix l'Orde de 26 de febrer de 2008, de la Conselleria de Sanitat.  
  
  
Vistos els antecedents de fet i els preceptes legals esmentats i els altres que s'apliquen pertinentment, resolc:  
  
Renovar autorització de l'Hospital Intermutual de Llevant per a fer trasplantaments de teixit ossi i tendinós. Esta autorització és vàlida per un període de quatre anys, a partir de la data de la resolució.  
L'autorització es pot revocar en qualsevol moment, si s'alteren o deixen de complir-se els requisits i consideracions que l'han fet possible.  
Pel que fa a l'activitat que s'autoritza, el centre queda sotmés a la inspecció i el control de la Conselleria de Sanitat.  
  
Esta resolució es notifica a les persones interessades amb l'advertiment que no esgota la via administrativa i que hi poden interposar un recurs d'alçada davant del conseller de Sanitat, en el termini d'un mes comptat des de l'endemà de la data de la notificació.  
  
València, 20 de febrer de 2014.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.